IES-CON nr. \_\_\_ / \_\_\_.\_\_\_.2022

**Contract civil de furnizare (prestări servicii) | Anexa 5**

1. **PĂRŢILE CONTRACTANTE**

1.1. **Centrul de Proiecte al Municipiului Timișoara**, cu sediul în Timișoara, str. Vasile Alecsandri, nr.1, SAD 7, CIF 44202834, e-mail proiecte@centruldeproiecte.ro, reprezentat de **Alexandra-Maria Rigler**, în calitate de Director, numită în prezentul contract Beneficiar, pe de o parte

și

1.2. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, domiciliat/ă în \_\_\_\_\_\_\_\_\_\_(adresa completă din CI)\_\_\_\_\_\_\_\_\_\_, legitimat/ă cu \_\_\_\_\_ seria \_\_\_\_\_ nr. \_\_\_\_\_\_\_\_\_\_, eliberată de \_\_\_\_\_\_\_\_\_\_, la data de \_\_\_\_\_\_\_\_\_\_, CNP \_\_\_\_\_\_\_\_\_\_, telefon \_\_\_\_\_\_\_\_\_\_, e-mail: \_\_\_\_\_\_\_\_\_\_, Cont IBAN nr. \_\_\_\_\_\_\_\_\_\_, deschis la \_\_\_\_\_\_\_\_\_\_, în calitate de **Furnizor (prestator) de servicii**, denumit în continuare Prestatorul, pe de altă parte

În baza prevederilor:

* art. 16 (2) din OG nr. 51/1998 privind îmbunătăţirea sistemului de finanţare a programelor, proiectelor şi acţiunilor culturale,
* ale Codului Civil, art. 1270 şi urm., respectiv ale art. 1766 şi urm., precum şi în baza prevederilor Codului Fiscal, cu modificările şi completările ulterioare,
* în temeiul Deciziei directorului Centrului de Proiecte al Municipiului Timișoara nr. 24 / 08.04.2022, pentru aprobarea *Anunțului apelului*, *Regulamentului* și *Listei de anexe la Regulament*, *Programului Cultural „Timișoara 2023 - Capitală Europeană a Culturii” actualizat, Comisiilor de evaluare și selecție, precum și de soluționare a contestațiilor* privind finanțarea nerambursabilă de la bugetul local al Municipiului Timișoara a proiectelor care constituie programul cultural prioritarTimișoara 2023 | Boarding Stational Centrului de Proiecte al Municipiului Timișoara în anul 2022,

Au convenit să încheie prezentul contract civil de prestări servicii, cu respectarea următoarelor clauze:

1. **OBIECTUL CONTRACTULUI**

2.1. Activitatea: expert evaluator independent în cadrul comisiei de selecţie a proiectelor care constituie programul cultural prioritar**Timișoara 2023 | Boarding Station**al Centrului de Proiecte al Municipiului Timișoara în anul 2022,

Activitatea constăîn:

1. evaluarea unui număr de proiecte culturale atribuit de către Beneficiar, conform procesului verbal de recepție - anexă la contract, în baza grilei detaliate de evaluare, cu justificarea punctajelor (Anexa 3 la Regulament)
2. participarea la şedinţele comisiei, la data stabilită de către Beneficiar;
3. stabilirea ierarhiei proiectelor culturale*,* pe baza punctajului obţinut.

2.2. Venitul stabilit pentru prestaţie: **\_\_\_\_\_ lei brut / proiect cultural evaluat**.

2.3. Plata remunerației se va efectua pe baza documentelor de evaluare, predate **în format digital,** de către Prestator, conform art. 4.2, lit. b) din prezentul contract.

1. **DURATA CONTRACTULUI**

3.1. Contractul este valabil de la data semnării şi până la data de \_\_\_.\_\_\_.2022.

1. **DREPTURILE ȘI OBLIGAȚIILE PĂRȚILOR**

4.1. Beneficiarul se obligă:

1. să-l plătească pe Prestator pentru rezultatele activităţii sale, în condiţiile și la termenele prevăzute în prezentul contract;
2. să creeze Prestatorului condiţii corespunzătoare pentru realizarea obiectului contractului, inclusiv să-i pună la dispoziţie informaţiile și documentaţia necesară realizării acestuia;
3. să calculeze, să reţină şi să vireze impozitul pe venit (10%) prin reţinere la sursă, conform prevederilor Codului Fiscal, cu modificările şi completările ulterioare;
4. să respecte prevederile Regulamentului nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date, cuprinse în prezentul contract.

4.2. Prestatorul se obligă:

1. să respecte secretul lucrărilor şi regulile stabilite de Beneficiar pentru realizarea lucrărilor încredinţate pe parcursul procedurii de selecţie, precum şi după încheierea acesteia, pe o perioada de 1 an de la data încheierii prezentului contract;
2. să predea în format electronic grilele de evaluare întocmite, până la termenul limită comunicat de către Beneficiar;
3. să nu se angajeze în nici un proiect cultural ce este sau ar putea fi în conflict cu interesele Beneficiarului sau cu prevederile legale în vigoare;
4. să nu se angajeze în nici o activitate principală și/sau subsecventă din cadrul vreunui proiect cultural finanțat de către Beneficiar și evaluat de prestator în cadrul apelului *Timișoara 2023 | Boarding Station*;
5. să respecte prevederile Regulamentului nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date, cuprinse în solicitările pentru finanţări nerambursabile a căror evaluare face obiectul prezentului contract.

1. **RĂSPUNDEREA PĂRŢILOR**

5.1. Neîndeplinirea sau îndeplinirea necorespunzătoare a obligaţiilor asumate prin prezentul contract atrage răspunderea părţii în culpă, în afară de cazurile de exonerare prevăzute de lege.

5.2. Depășirea termenului prevăzut la art. 2.3. atrage perceperea de penalități de întârziere de 1% pe zi din valoarea remunerației cuvenite Prestatorului. Penalitățile de întârziere pot depăși valoarea bazei de calcul reprezentată de remunerația cuvenită Prestatorului.

5.3. Depășirea cu mai mult de 24 de ore a termenului prevăzut la art. 4.2., lit. b) de predare (în format electronic) a grilelor de evaluare întocmite atrage după sine plata unei penalități egale cu jumătate din suma datorată de Centrul de Proiecte al Municipiului Timișoara conform art. II, punctele 2.2, 2.3 și art. IV, pct. 4.1 lit. a) pentru efectuarea lucrărilor descrise în obiectul contractului. Penalitatea se va deduce din suma datorată de Centrul de Proiecte al Municipiului Timișoara.

1. **ÎNCETAREA CONTRACTULUI**

6. 1. Prezentul contract încetează în următoarele condiţii:

1. prin acordul scris al părţilor;
2. la expirarea duratei acestuia, prevăzută la art. 3.1.;
3. prin revocarea calităţii de expert a Prestatorului în cadrul comisiei de selecţie pentru apelul **Timișoara 2023 | Boarding Station**privind finanțarea nerambursabilă de la bugetul local al municipiului Timișoara a proiectelor care constituie programul cultural prioritar*Timișoara 2023 - Capitală Europeană a Culturii* al Centrului de Proiecte al Municipiului Timișoara în anul 2022,
4. prin denunțare unilaterală de către Beneficiar, pentru neexecutarea sau executarea necorespunzătoare a obligațiilor asumate de către Prestator, după notificarea prealabilă a acestuia, comunicată cu cel puțin 5 zile înainte de data propusă pentru încetarea contractului.
5. **FORŢA MAJORĂ**

7. 1. Forţa majoră exonerează de răspundere părţile, în cazul neexecutării parţiale sau totale a obligaţiilor asumate prin prezentul contract. Prin forţă majoră se înţelege un eveniment independent de voinţa părţilor, imprevizibil şi insurmontabil, apărut după încheierea contractului şi care împiedică părţile să execute total sau parţial obligaţiile asumate.

7. 2. Partea care invocă forţa majoră are obligaţia să notifice celeilalte părţi, în scris, în maximum 5 (cinci) zile de la apariţie, iar dovada forţei majore se va comunica în maximum 15 (cincisprezece) zile de la apariţie.

1. **NOTIFICĂRI**

8. 1. În accepţiunea părţilor contractante, orice notificare adresată de una dintre acestea celeilalte este valabil îndeplinită dacă va fi transmisă la adresa (inclusiv de e-mail) prevăzută în partea introductivă a prezentului contract.

8. 2. În cazul în care notificarea se va face pe cale poştală, ea va fi transmisă, prin scrisoare recomandată, cu confirmare de primire, şi se consideră primită de destinatar la data menţionată de oficiul poştal primitor de această confirmare.

8. 3. Notificările verbale nu se iau în considerare de nici una din părţi, dacă nu sunt confirmate, prin intermediul uneia din modalităţile prevăzute în alineatele precedente.

1. **LITIGII**

9.1. Litigiile ivite în derularea prezentului contract se soluţionează pe cale amiabilă sau de către instanţa judecătorească competentă, în cazul în care nu s-au soluţionat pe cale amiabilă.

1. **CLAUZE FINALE**

10.1. Modificarea prezentului contract civil de prestări servicii se poate face numai prin act adiţional încheiat între părţile contractante.

10.2. În cazul în care părţile îşi încalcă obligaţiile lor, neexercitarea de partea care suferă vreun prejudiciu a dreptului de a cere executarea întocmai sau prin echivalent bănesc a obligaţiei respective nu înseamnă că ea a renunţat la acest drept al său.

10.3. Prezentul contract intră în vigoare la data semnării sale.

10.4. Responsabilul cu urmărirea derulării prezentului contract, din partea beneficiarului, prin intermediul cărora cele două părți vor ține legătura permanent, este:

* Nume și Prenume: Florentina Fekete-Müller, telefon: 0741 033 920, e-mail: fekete.muller@centruldeproiecte.ro,

10.5. Prezentul contract s-a încheiat astăzi, \_\_\_.\_\_\_.2022, în două exemplare cu valoare de original, câte unul pentru fiecare parte contractantă.

Beneficiar, Prestator,

**Centrul de Proiecte al Municipiului Timișoara \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Director

**Alexandra-Maria Rigler**

Viză juridic,

**Robert Fulda**

Contabil - șef / Viză CFP

**Nicușor - George Huruială**